**Հով** կամ **Հոուվ** (անգլ.՝ Hove [ˈhoʊv]), քաղաք Մեծ Բրիտանիայում՝ Արևելյան Սասիքս կոմսությունում։ Տեղեկայված է ծովափնյա հանգստավայր Բրայթոնից արևմուտք՝ Լա Մանշ նեղուցի ափին։ Վարչականորեն միավորված է հարևան Բրայթոն քաղաքի հետ որպես ունիտար միավոր՝ Բրայթոն և Հոուվ։

Պատմություն
-----------

1852 թվականին՝ շինարարական աշխատանքերի ժամանակ, հողափորները բախվել են հին գտածոյի (դամբարանաբլուր, թաքնված քաղաքի կառուցապատման տակ), որը վերագրվել է Ք․ա․ 1200-ական թվականներին։ Գլխավոր գտածոն՝ Հոուվյան սաթե ծաղկամանը, պահպանվում է քաղաքի թանգարանում։

Պահպանված հնագույն շինությունը Հենգլտոնների կալվածքն է (անգլ.՝ Hangleton Manor), որը կառուցվել է մոտավորապես 1540 թվականին Ռիչարդ Բելինգեմի՝ Սասեքսի շերիֆի համար։ Կալվածքը գտնվում է Սուրբ Ելենայի տաճարի հարևանությամբ։ 1930-ականներին մոտակա երկաթգծային կայարանի փակմամբ հուշարձանները շրջապատվել են խիտ բնակելի շինություններով։

Ջորջ IV-ի օրոք բրայթոնյան ծովածոցի ճանաչման մեծացման հետ մեկտեղ Հոուվի մերձակայքում սկսվել է ծովափնյա բնակարանների շինարարությունը ռեգենտային ոճով։ Վիկտորյա թագուհու օրոք լայն փողոցների և բուլվարների կառուցապատումը, որն անցկացվում էր կանոնավոր պլանով, տեղափոխվել է դեպի քաղաքի արևմուտք։ Քաղաքի մշտական բնակչության թիվը աճել է՝ հասնելով 1801 թվականին 100-ի, 1841 թվականին՝ 2500-ի և 1871 թվականին՝ 11000-ի։ Հոուվը, ինչպես նաև Բրայթոնը գրավել է բազմաթիվ անգլիացի և եվրոպացի հայտնիների և մեծահարուստների։ Սուրբ Վարնավայի, Բոլոր Սրբերի և Սուրբ Անդրեյի ժամանակակից անգլիական եկեղեցիները նույնպես կառուցվել են Վիկտորիա թագուհու օրոք։

Հոուվի քաղաքային թանգարանը բացվել է 1927 թվականին 1870-ականներին կառուցված վիկտորիանական վիլլայում (Առաջին համաշխարհային պատերազմի ժամանակ տանը պահվում էին գերմանացի ռազմագերիներ)։ Թանգարանի տունը զարդարված է «Ջայպուրյան դարպասներով», որոնք ստեղծվել և ցուցադրվել են 1886 թվականին Անգլիայում տեղի ունեցող գաղութային ցուցահանդեսի ժամանակ։

* Բոլոր սրբերի եկեղեցիԲոլոր սրբերի եկեղեցի
* 19-րդ դարի վիտրաժներ19-րդ դարի վիտրաժներ
* Սուրբ Վարնավայի եկեղեցիՍուրբ Վարնավայի եկեղեցի
* Մարիայի և Աբրահամի Ղպտի ուղղափառ եկեղեցիՄարիայի և Աբրահամի Ղպտի ուղղափառ եկեղեցի

Կլիմա
-----

| Հոուվ, Մեծ Բրիտանիաի կլիմայական տվյալները |
| --- |
| Ամիս | հունվ | փետ | մարտ | ապր | մայ | հուն | հուլ | օգոս | սեպ | հոկ | նոյ | դեկ | Տարի  |
| Միջին բարձր °C (°F) | 8 (46) | 8 (46) | 10 (50) | 13 (55) | 16 (61) | 18 (64) | 20 (68) | 21 (70) | 19 (66) | 15 (59) | 11 (52) | 8 (46) | 13.9 (56.9) |
| Միջին ցածր °C (°F) | 3 (37) | 3 (37) | 5 (41) | 6 (43) | 10 (50) | 12 (54) | 14 (57) | 14 (57) | 12 (54) | 9 (48) | 6 (43) | 4 (39) | 8.2 (46.7) |
| Միջ. տեղումների օրեր (≥ {{{միավոր տեղումների օրեր}}}) | 14 | 10 | 12 | 12 | 10 | 9 | 10 | 10 | 11 | 12 | 13 | 12 | 135 |
| *աղբյուր: Weatherbase* |

Տրանսպորտ
---------

Հոուվում գտնվում են արևմտյան ծովափնյա եկու երկաթուղային կայարաններ (անգլ.՝ West Coastway Line)՝ Հոուվը և Օլդրինգթոնը։ Հոուվ կայարանը միացված է Բրայթոնյան երկաթուղային գծին։ Քաղաքից տեղի է ունենում ուղևորափոխադրում դեպի Լոնդոն (ինչպես Բրայթոնով, այնպես էլ առանց դրա) և Սաութհեմփթոն։

Կրթություն
----------

Բելերբիս քոլեջը, որը գտնվում է Բրայթոնում (անգլ.՝ Bellerbys College), աշխատում է 1956 թվականից։

* Հոուվի ծովափՀոուվի ծովափ
* Ծաղկային ժամացույց ՀոուվումԾաղկային ժամացույց Հոուվում

Ծանոթագրություններ
------------------

1. ↑  Dale, Antony. Brighton Churches. 1989, London EC4: Routledge, p72. ISBN 0-415-00863-8
2. ↑  Англ.: Городской музей Хоува
3. ↑  «Weatherbase.com»։ Weatherbase։ 2013։ Արխիվացված է օրիգինալից 23 January 2021-ին։ Վերցված է 9 July 2013  `|url-status=` պարամետրը գոյություն չունի (օգնություն)
Retrieved on 9 July 2013.